
Előterjesztés: Zalakaros Város Önkormányzata Képviselőtestülete 2021. november 25-én tartandó ülésére
Napirend címe: Ajánlattételi felhívás Belterületi utak fejlesztése pályázat kivitelezési 
                              munkáihoz kapcsolódóan műszaki ellenőrzési feladatok ellátására
Készítette: Hohl-Szabó Edina, projektmenedzser
Tisztelt Képviselőtestület!
Zalakaros Város Önkormányzata Magyarország 2021. évi központi költségvetéséről szóló 2020. évi XC. törvény alapján 7 090 817,- Ft, azaz hétmillió-kilencvenezer-nyolcszáztizenhét forint vissza nem térítendő támogatást nyert el a 2021. június 29. napján kelt BMÖFT/6-8/2021. iktatószámú miniszteri döntésnek megfelelően önkormányzati feladatellátást szolgáló fejlesztések támogatásra 520162 igénylés azonosító számon. A pályázat tárgya Zalakaros, Kilátó út (hrsz: 737), Pipacs utca (hrsz: 863) Rizling utca (hrsz 1234), Arany János utca (hrsz 1260) egy – egy szakaszának felújítása a mellékelt tételes költségvetés excel tábla alapján. A kivitelezéshez kapcsolódóan műszaki ellenőr alkalmazása szükséges. Zalakaros Város Önkormányzata a pályázat megvalósításához a 2021. évi költségvetésben 7 090 818 Ft céltartalékot tervezett – amelyből műszaki ellenőrzésre elkülönített összeg 107.500 Ft -, azonban a tényleges pénzügyi fedezet meghatározására a beérkezett ajánlatok ismeretében kerülhet sor. 
Jelen előterjesztésben a belterületi utak felújítására vonatkozó műszaki ellenőrzési feladatok elvégzéséhez kapcsolódó ajánlati felhívásról szükséges döntést hozni. Az műszaki ellenőrzési feladat elvégzéséhez kapcsolódóan az ajánlat tételre felkért gazdasági szereplőkre vonatkozóan kérjük a Képviselőtestület javaslatát.

Határozati javaslat:
A Képviselőtestület
1. Önkormányzati feladatellátást szolgáló fejlesztések támogatására vonatkozó elnyert pályázathoz kapcsolódóan Zalakaros, Kilátó út (hrsz: 737), Pipacs utca (hrsz: 863) Rizling utca (hrsz 1234), Arany János utca (hrsz 1260) egy – egy szakaszának felújításának műszaki ellenőrzésére vonatkozó ajánlattételi felhívást jóváhagyja az előterjesztés melléklete szerinti tartalommal.
2. Pénzügyi fedezet meghatározására a beérkezett ajánlatok ismeretében kerül sor.
3. Felkéri a Zalakarosi Közös Önkormányzati Hivatalt, hogy az ajánlattételi felhívás kiküldéséről gondoskodjon.

Határidő:             3. pont 2021. december 06.
Felelős:                Novák Ferenc polgármester 
Operatív felelős: Hohl-Szabó Edina, projektmenedzser
                            Bognár Ottó Péter, településüzemeltetési, hatósági és közbiztonsági referens


Zalakaros, 2021. november 15.			 		
                                                                                          Novák Ferenc  									                    polgármester    
 
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.



